Ek is tevrede met die huidige grondwetlike bestel, maar besorgd oor minderheidsregte vir die Afrikaner (FW de Klerk-stigting, Solidariteit, Afrikanerbond)
Ek sien die huidige grondwetlike bestel as ontoereikend en is 'n voorstaander van Afrikanerselfbeskikking (VF+, Radio Pretoria, Tussentydse Afrikanerraad, PRAAG)
Terwyl die debat rondom die powere vertoning van die enigste oorblywende Afrikanerparty in die parlement, die Vryheidsfront Plus, voortwoed, sê sommige mense dat Afrikaners nie oor die nodige getalle beskik om by die stembus hond haaraf te maak nie, gegewe die immer stygende swart bevolking wat tans boonop vanuit ons buurlande aangevul word. Dieselfde mense meen dat die Afrikaner nie deur middel van partypolitiek nie, maar deur sogenaamde burgerlike organisasies sy regte en kultuur kan verdedig.
Nieteenstaande dié verskille in benadering, streef elke faksie op sy manier Afrikanervryheid na en wil nie toesien dat ons volk vergaan of deur 'n groter Suid-Afrika volkome geassimileer word nie.
Juis omdat Afrikaners nie oor getalle beskik nie, het ons geen keuse as om 'n beeld van groter eenheid teenoor die regering en die buiteland te projekteer nie.
Daar is nogal 'n goeie uiteensetting van benaderings wat gevolg word deur Afrikaners op die Boervryheid se webblad. Kyk gerus daarna ek dink die uiteensetting bied 'n goeie oorsig.